Riversford | LekkeSlaap
Riversford is 35 km suid van Bloemfontein geleë en is die ideale oornagverblyf. Dit is naby die N1 op pad Kaap toe, 2,2 km vanaf die bekende Tom's Place en ook naby die Tierpoortdam.
Verblyf is beskikbaar in 3 eenhede, naamlik die hoofhuis, 'n stoepkamer en die kothuis. Die hoofhuis het slaapplek vir 4 gaste. Daar is 'n koningingrootte-bed in die hoofslaapkamer en die tweede slaapkamer het 2 enkelbeddens. Elke kamer het sy eie badkamer met 'n bad, stort, toilet en 'n wasbak in die een badkamer en 'n stort, toilet en 'n wasbak in die hoofslaapkamer se en suite-badkamer. Die kombuis is toegerus met 'n yskas, mikrogolfoond en 'n ketel vir tee en koffie. Die eenheid het ook 'n TV-area waar gaste heerlik kan ontspan.
Die tuinkothuis beskik oor 2 slaapkamers en bied slaapplek aan 4 gaste. Die hoofslaapkamer het 'n dubbelbed en die tweede slaapkamer het 2 enkelbeddens. Daar is een badkamer in die eenheid wat 'n stort, toilet en wasbak het. Daar is 'n yskassie en tee- en koffiemaakgeriewe in die kothuis.
Die stoepkamer lei na die stoep, maar is privaat van die res van die huis. Daar is slaapplek vir 2 gaste. Die eenheid het 'n slaapkamer met 'n koningingrootte-bed en 'n en suite-badkamer met 'n stort, wasbak en 'n toilet. Daar is ook koffie- en teemaakgeriewe.